
Abstrak 


Muhammad Abd al-Wahhab, iaitu tokoh reformis Islam yang 
mengasaskan Gerakan Wahabi di Semenanjung Tanah Arab pada 
pertengahan kurun 19 Masehi, sering dikaitkan dengan sikap 
melampau dalam isu takfir. Walau bagaimanapun, sejauh manakah 
keabsahan dakwaan tersebut terhadap beliau masih menjadi suatu 
polemik yang belum selesai. Artikel ini cuba mengetengahkan isu 
takfir yang dikaitkan dengan Muhammad Abd al-Wahhab untuk 
mengenal pasti sejauh mana kebenaran pandangan tersebut dan ia 
boleh dipertanggungjawabkan. Kajian kualitatif ini menggunakan 
pelbagai sumber primer dan sekunder bagi menganalisis kandungan 
isu kajian yang dijalankan. Hasil kajian mendapati dakwaan sikap 
melampau Muhammad Abd al-Wahhab mentakhrkan segolongan 
para ulama yang tidak sehaluan dengan pemikiran akidah beliau 
adalah sukar untuk dinafikan. Ini adalah kerana kebanyakan 
kenyataan beliau dalam isu takfir disorot daripada pelbagai karya dan 
risalah tulisan beliau sendiri. Kajian juga turut merumuskan bahawa 
pemikiran takfir ditonjolkan beliau adalah suatu perkara kontradik 
dengan gagasan metodologi pemikiran Islam yang sentiasa menyeru 
kepada kesatuan umat, sikap bertolak ansur dan kesederhanaan dalam 
perkara ijtihad. Oleh itu, aliran pemikiran beliau adalah tidak sesuai 
untuk dipraktikkan dalam masyarakat kontemporari kini. 

Kata kunci: Muhammad Abd al-Wahhab, Gerakan Wahabi, takfir, 

syirik, bidaah 


Abstract 

Muhammad Abd al-Wahhab, a conser\’ative theologian and ideologue of 
the Walihabi movement in the Arabian Peninsula in the early nineteenth 
century, is often associated with extreme attitudes on the issue of takfir 
(disbelieve). However, the validity of the allegation against him is still 
regarded as a polemic that has not been settled. This article attempts 

to highlight the issue of takfir related to Muhammad Abd al-Wahhab 
to identify the truth of the allegations and it’s accountablilty. This 
qualitative study uses a variety of primary and secondary sources to 
analyze the the issue. The results showed that the attitude of takfir 
(disbelieve) related to Muhammad Abd al-Wahhab against some of 
the Islamic scholars who were being contrary to his believe, would 
be difficult to deny. This is because most of his statement regarded to 
the issue derired originally from yarious his own treatises and books. 
The study also concluded that his thought on the issue is abviously 
contrary to the Islamic point ofviews which is always callfor unity of 
Muslims, tolerance and moderation in what ever matter concerning 
ijtihad (independent reasoning). Thus, it is believed that the flow ofhis 
thought is not practicable to Islamic contemporary society today. 

Keywords: Muhammad Abd al-Wahhab, Wahhabi movement, takfir, 

sliirk, bid'ah 


Pendahuluan 

Muhammad bin Abd al-Wahhab (Muhammad) (1 1 15-1206H/1701-1793M) 
adalah seorang tokoh reformis Islam yang mengasaskan gerakan Wahabi di 
Semenanjung Tanah Arab pada pertengahan kurun ke 12 Hijrah. Kemunculannya 
menimbulkan reaksi berbeza antara penyokong dan penentang. Di pihak yang 
menyokong, Muhammad diketengahkan sebagai seorang tokoh mujaddid yang 
berusaha membersihkan pemikiran dan amalan umat Islam daripada elemen- 
elemen syirik, bidaah dan khurafat yang membelenggu negeri-negeri Islam pada 
waktu itu. Beliau dilihat sebagai satu-satunya tokoh yang berusaha menyedarkan 
semula umat Islam daripada terus hanyut dalam kesesatan yang menjadi faktor 
utama kelemahan dan kemunduran. Atas rasa tanggungjawab, seluruh hidupnya 
digunakan untuk mengajak umat Islam kembali semula bertuankan generasi salaf 
dalam urusan agama dan kehidupan. Tujuannya agar segala bentuk pemikiran 
dan amalan umat Islam kembali bersih daripada sebarang anasir-anasir asing 
yang menyimpang daripada ajaran Islam yang tulen. 

Manakala di pihak penentang pula, kemunculannya dilihat telah membawa 
satu implikasi negatif kepada umat Islam. Muhammad dilihat sebagai seorang 
tokoh pelampau yang cuba menghidupkan pemikiran hasyawiyyah dalam perkara 
ketuhanan dan pemikiran khawarij dalam isu takfir yang pernah ditentang oleh 
majoriti ulama Islam sebelumnya. Beliau diketengahkan sebagai seorang tokoh 
yang fanatik dengan pandangan sendiri sehinggakan pandangan ulama yang 
tidak selari dengannya dikatakan sesat dan bercanggah dengan nas al-Quran dan 
al-Sunnah. 

Walau bagaimanapun, sikap dan seruan dakwahnya telah melahirkan konflik 
intelektual dan situasi tidak harmoni dengan kebanyakan ulama sezaman dan 
selepasnya. Konflik intelektual merujuk kepada perdebatan ilmiah antara kedua- 
dua pihak sama ada secara lisan atau tulisan dalam proses mempertahankan 
pandangan sendiri dan memperlihatkan kepincangan pandangan pihak 
lawan. Manakala suasana tidak harmoni pula berlaku apabila wujudnya sikap 

fanatik terhadap pandangan sendiri dan adab-adab berselisih pandangan tidak 
diambilkira. Sikap fanatik terhadap pandangan sendiri dan tidak mengambilkira 
adab-adab berselisih pandangan sering dikaitkan dengan Muhammad oleh 
sebilangan penulis yang secara khususnya terdiri dari kalangan mereka yang tidak 
merestui pandangan dan perjuangannya, seolah-olah Muhammad menyumbang 
kepada pembudayaan sikap tidak berhati-hati dalam meletakkan sifat bidaah, 
sesat, syirik dan kufur bagi sesuatu perbuatan yang pada pandangan ulama lain 
belum mencapai status tersebut. Antara dakwaan paling ketara yang dikaitkan 
dengan Muhammad adalah isu meletakkan hukum kafir kepada mereka yang 
tidak merestui pandangan dan perjuangannya. Justeru itu, artikel ini menyingkap 
sejauh mana kebenaran dakwaan ini menepati realiti sebenar sikap seorang tokoh 
yang berpengaruh dalam masyarakat Islam. 

Tauhid Menurut Muhammad Abd al-Wahhab 

Tauhid adalah satu perkataan Arab yang berasal daripada kata kerja wahhada. 
Ia bermaksud menyatukan, mengesakan atau menjadikan sesuatu itu satu. Dari 
segi istilah pula, selain dirujuk kepada satu disiplin ilmu, didefinisikan sebagai 
perbuatan mengemukakan ibadat hanya kepada Allah, yakin hanya Allah yang 
layak disembah dan tidak meragui sifat keesaan Allah dari aspek zat, sifat dan 
af’alnya (al-Syanqiti 1994). Tauhid dijelaskan oleh Muhammad (1999) sebagai 
tonggak utama bagi semua agama samawi. Ia merupakan perintah Allah yang 
paling utama perlu dilaksanakan. Seseorang masih tidak dikira muslim jika tauhid 
dan tuntutannya masih belum ditunaikan. Sebarang perlakuan yang bertentangan 
dengan tuntutan tauhid pula sama ada perbuatan hati, lidah dan anggota zahir 
akan menyebabkan seseorang itu terkeluar dari Islam. Tauhid adalah pemisah 
antara Islam dan kufur yang menjadi lawan kepada syirik. Ukuran sama ada 
seseorang itu Islam atau tidaknya bergantung kepada sejauh mana tauhid dijaga 
dan dipertahankan dengan cara tidak dicampuri dengan perbuatan-perbuatan 
syirik (Muhammad 1999). 

Menurut Muhammad ( 1999), golonganmusyrikin Mekahjuga mentauhidkan 
Allah s.w.t. tetapi menerusi jenis tauhid yang tidak memasukkan mereka ke 
dalam agama Islam. Dengan merujuk kepada sebilangan ayat al-Quran, beliau 
menjelaskan bahawa golongan musyrikin mentauhidkan rububiyyah Allah s.w.t. 
Mereka yakin bahawa yang mencipta alam, menurunkan rezeki, menghidupkan, 
mematikan, mentadbir alam, memiliki dan menguasai seluruh makhluk hanya 
Allah s.w.t. Walau bagaimanapun, dengan hanya mentauhidkan Allah pada sifat- 
sifat rububiyyah, mereka masih dikira golongan musyrikin yang kufur kepada 
Allah s.w.t. Ini kerana matlamat sebenar pemtusan para rasul bukan menyeru 
manusia kepada tauhid jenis ini, kerana ia telah sedia tersemat dalam titrah 
semua manusia. 

Matlamat utama perutusan para rasul adalah menyeru manusia 
melaksanakan tuntutan tauhid ibadat yang sedia terkandung dalam kalimah 
tauhid. Kewajipan berikrar dengan kalimah ini menuntut agar tidak melakukan 
ibadat kecuali kepada Allah s.w.t.. Ibadat menurut tafsiran Muhammad adalah 
sebarang perbuatan yang disuruh oleh Allah s.w.t. sama ada perbuatan hati, lidah 
dan anggota. Ia disimpulkan dengan maksud yang merujuk kepada sebarang 
bentuk ketaatan kepada Allah sama ada dalam bentuk melaksanakan suruhan 

atau meninggalkan larangan (al-Najdi 1995). Kesimpulan ini berasaskan kepada 
defmisi ibadat oleh Ibn Taymiyyah yang menegaskan bahawa ibadat adalah satu 
istilah yang dipadankan kepada sebarang perbuatan makhluk yang disukai dan 
diredhai oleh Allah s.w.t. sama ada perbuatan lidah, perbuatan anggota zahir 
dan perbuatan hati. Maka setiap perbuatan yang diperintahkanNya seperti solat, 
puasa, zakat, haji, bercakap benar, menunaikan amanah, berbuat baik kepada 
ibu bapa, menunaikan janji, menyintai Allah dan Rasul, taubat, ikhlas, takut, 
sabar, syukur, tawakal, bergantung harapan dan sebagainya adalah ibadat yang 
mesti ditujukan hanya kepada Allah s.w.t. (Muhammad, 1999). 

Melihat kepada definisi ibadat ini, maka Muhammad (1999) menegaskan 
bahawa perbuatan seperti doa, meminta tolong, sembelihan korban, nazar, 
rasa takut ( khawj ), raja’, tawakal, inabah, mahabbah, khasyyah, raghbah, 
rahbah, ta’alluh, rukuk, sujud, khusyuk, taiallul, ta’zim jika dihadapkan kepada 
makhluk Allah s.w.t. sekalipun mereka adalah kumpulan atau individu yang 
hampir dengan Allah s.w.t. akan membatalkan tauhid ibadat. Pelakunya pula 
akan jatuh ke dalam kesalahan syirik akbar yang menyebabkannya terkeluar 
daripada Islam. 

Dapat disimpulkanbahawa tauhid ibadat yang dikemukakan oleh Muhammad 
dan istilah tauhid uluhiyyah yang digunakan pengikutnya adalah merujuk kepada 
segala usaha mengesakan segala bentuk ibadat seperti bergantung harapan, doa, 
memohon pertolongan, takut, tawakkal dan sebagainya hanya kepada Allah s.w.t.. 
Manakala tauhid rububiyyah pula merujuk kepada usaha mengesakan segala 
perbuatan Allah seperti mencipta, memberi rezeki, menghidupkan, mematikan, 
menurunkan hujan, menumbuhkan tanaman dan mentadbir segala urusan alam 
hanya untuk Allah s.w.t. (Muhammad 1999). 

Dengan melaksanakan tuntutan tauhid mbubiyyah tanpa disertai dengan 
tauhid ibadat tidak akan melepaskan seseorang daripada belenggu syirik 
yang ditentang oleh para rasul a.s.. Walaupun tauhid mbubiyyah menumt 
pandangannya adalah benar dan perlu dilaksanakan tetapi dengan hanya 
mengiktiraf tauhid jenis ini masih tidak melayakkan seseorang itu digolongkan 
sebagai seorang Islam. Buktinya keselumhan golongan musyrikin Mekah telah 
mengiktiraf tauhid ini tetapi mereka masih diperangi oleh Rasulullah s.a.w. 
dan dikira sebagai musyrikin (Muhammad 1994) Ini bermakna tauhid ibadat 
tidak akan terlaksana melainkan tuntutan tauhid mbubiyyah dipenuhi. Dalam 
kata lain, tauhid ibadat akan melazimkan tauhid mbubiyyah, manakala tauhid 
mbubiyyah tidak melazimkan tauhid ibadat. Dengan melaksanakan tuntutan 
tauhid ibadat bererti seseorang itu telah melaksanakan kedua-dua tuntutan tauhid 
ini dan tergolong dalam kalangan orang Islam. Muhammad menegaskan bahawa 
sesiapa yang melaksanakan tauhid ibadat sebenarnya telah melaksanakan tauhid 
mbubiyyah kerana tauhid ibadat sebenarnya mengandungi tauhid mbubiyyah 
dan ia juga adalah natijah kepada tauhid mbibiyyah (Soleh 1413H). 

Syirik Menurut Muhammad bin Abd al-Wahhab 

Muhammad (1999) mengetengahkan syirik sebagai lawan kepada tauhid. 
Menemsi pembahagian tauhid kepada tauhid mbubiyyah dan tauhid ibadat 
maka syirik juga boleh dibahagikan kepada syirik pada mbubiyyah dan syirik 
pada ibadat walaupun tidak terdapat pembahagian sebegini secara jelas dalam 

penulisannya. Kebiasaannya penulisan Muhammad hanya memberi penekanan 
kepada syirik dalam aspek ibadat seolah-olah syirik dalam aspek rububiyyah jarang 
berlaku dalam kehidupan manusia. Pandangan sebegini dapat diteliti menerusi 
kenyataannya bahawa keselumhan manusia bahkan golongan musyrikin Mekah 
juga turut sama berikrar dan mengiktiraf tauhid rububiyyah. Justeru penekanan 
dakwahnya kebanyakan dijuruskan kepada pembasmian syirik dalam aspek 
ibadat sahaja sekalipun beliau tidak mengingkari kewajipan mengakui tauhid 
rububiyyah Allah dengan sepenuh hati (Muhammad Abd Allah t.th.). Penekanan 
kepada aspek ibadat, membuatkannya mcndetinisikan syirik sebagai memohon 
sesuatu hajat kepada selain Allah atau mempersembahkan apa-apa ibadat. Sebagai 
aplikasi daripada definisi ini, Muhammad melihat sesiapa yang melakukan apa 
sahaja jenis ibadat kepada selain Allah bererti dia telah menganggapnya sebagai 
tuhan. Secara tidak langsung dia telah melakukan syirik iaitu dalam kategori 
syirik akbar kepada Allah s.w.t. (Ahmad 1994; Soleh 1413H). 

Lanjutan daripada itu, Muhammad berpendapat bahawa sebarang 
perbuatan yang menyebabkan syirik pada ibadat akan membatalkan ikrar 
kalimah syahadah seseorang. Ini kerana syirik ibadat berlawanan dengan makna 
dan tuntutan kalimah tauhid. Justeru itu, beliau meletakkan pengamalnya pada 
kedudukan yang setaraf dengan golongan musyrikin Mekah yang mentauhidkan 
rububiyyah Allah tetapi masih memohon hajat kepada berhala, malaikat, nabi 
dan orang-orang soleh yang dianggap sebagai rakan kongsi Allah dan sama- 
sama mempunyai hak membuat keputusan. Oleh kerana tidak bergantung harap 
sepenuhnya kepada Allah, mereka dirangkum sama dalam golongan musyrikin. 
Justeru itu, Muhammad menyimpulkan bahawa orang Islam yang bergantung 
harap kepada nabi dan orang soleh dalam usaha mendapatkan syafaat mereka 
adalah sama dengan golongan musyrikin Mekah yang menyembah berhala 
(Ahmad, 1994). 

Bertitik tolak daripada pemahaman terhadap konsep tauhid ibadat, 
Muhammad (1999) meletakkan sepuluh perkara yang boleh membuatkan 
seseorang menjadi murtad dari agama Islam yang mesti ditakfirkan. Perkara- 
perkara tersebut adalah ibadat kepada selain Allah s.w.t., menggunakan 
pengantara antara Allah dan hamba, tidak mengkaUrkan golongan musyrikin 
atau ragu-ragu pada kekufuran mereka atau membenarkan pandangan kufur 
mereka, beriktikad bahawa ajaran ( huda ) lain lebih sempurna daripada ajaran 
Rasulullah s.a.w. atau peraturan lain lebih sempurna daripada peraturan yang 
dianjurkan Baginda, benci terhadap ajaran Rasululullah s.a.w. walaupun masih 
melaksanakannya, mempermainkan ( istihza ’) tuntutan agama atau pahala dan 
balasannya, melakukan sihir atau redha dengan perbuatan sihir, membantu 
musyrikin menguasai umat Islam, beranggapan ada manusia yang harus tidak 
terikat dengan syariat Nabi Muhammad s.a.w. sebagaimana nabi Khidir a.s. 
tidak terikat dengan syariat nabi Musa a.s. dan berpaling daripada agama Allah 
dengan tidak mempelajarinya dan mengamalkannya. Sekiranya seorang Islam 
melakukan salah satu daripada sepuluh perkara ini, Islamnya akan terbatal 
melainkan ianya dilakukan dalam keadaan terpaksa untuk menjaga nyawa. 

Muhammad membahagikan syirik kepada dua kategori iaitu syirik akbar 
dan syirik asghar. Syirik akbar adalah perbuatan syirik yang boleh menyebabkan 
seseorang muslim murtad dari Islam. Manakala syirik asghar pula adalah 
perbuatan syirik yang belum sampai ke tahap murtad (Soleh 1413H). Antara 

contoh perbuatan syirik akbar yang dikemukakan oleh Muhammad adalah seperti 
memohon sesuatu hajat kepada mereka yang sudah mati dan bernazar untuk 
mereka dengan harapan mereka akan dapat membantunya di hadapan Allah 
s.w.t.. Manakala syirik asghar pula adalah seperti perbuatan riya ’, bersumpah atas 
nama selain Allah, mengungkapkan kata-kata seperti “Ini datangnya daripada 
kamu dan juga Allah”, “Aku bertawakal kepada kamu dan kepada Allah”, “Jika 
tidak kerana kamu, ini tak akan berlaku” dan sebagainya. Walau bagaimanapun, 
Muhammad juga menyatakan bahawa perbuatan-perbuatan ini ada kalanya akan 
membawa kepada syirik akbar, bergantung pada keadaan dan niat pengamalnya 
(Soleh 1413H). 

Untuk memperlihatkan apa sebenarnya syirik akbar dan syirik asghar 
sebagaimana yang dikemukakan oleh Muhammad, c Abd Rahman (t.th.) 
menjelaskan bahawa syirik akbar adalah mengemukakan sebarang amalan 
yang dituntut oleh syarak sama ada berbentuk keyakinan hati, kata-kata atau 
perbuatan kepada selain Allah s.w.t. atau mengemukakan sebarang jenis ibadat 
yang dituntut oleh syarak kepada selain Allah s.w.t.. Manakala syirik asghar 
pula adalah setiap perbuatan yang tidak mencapai status ibadat sama ada dalam 
bentuk kehendak hati, kata-kata atau perbuatan anggota zahir tetapi boleh 
menjadi wasilah kepada syirik akbar. 

Dengan mendalilkan ayat al-Quran, Muhammad (1999) menggariskan 17 
jenis perbuatan yang dikira sebagai ibadat. Seseorang muslim akan jatuh ke 
dalam syirik akbar sekiranya salah satu perbuatan ini dikemukakan kepada selain 
Allah iaitu doa, meminta tolong ( isti c anah ), meminta tolong ketika kesusahan 
(. istighathah ), menyembelih binatang korban, nazar, meletakkan rasa takut 
(khawj), meletakkan harapan (rajaj, tawakkal, inabah, meletakkan rasa cinta, 
meletakkan rasa takut (khasyyah), raghbah, rahbah, ta’alluh, ruku’, sujud, 
khusyu ’ , tadhallul dan takzim. 

Isu Takfir dan Kaitannya dengan Muhammad Abd al-Wahhab 

Muhammad dan pengikutnya sering dikaitkan dengan sikap melampau dalam 
isu taklir dan menghalalkan pembunuhan mereka yang masih Islam. Isu 
ini merupakan isu terbesar yang dikaitkan dengan beliau dan pengikutnya 
berbanding dengan isu-isu lain. Tokoh-tokoh penentang sezaman dengan beliau 
secara keseluruhannya terdiri daripada para ulama tradisional yang mendukung 
fahaman Ahl al-Sunnah menerusi aliran Asya’irah, Maturidiyyah dan tasawuf 
sunni mengaitkan isu ini dengan beliau. Selain itu, ia turut diakui oleh beberapa 
ulama aliran salafiyyah yang bersetuju dengan dakwahnya (Abd ‘Aziz 1989). 
Pada tafsiran penentang, beliau diketengahkan sebagai seorang tokoh yang 
mudah meletakkan hukum kafir, syirik dan murtad kepada umat Islam lebih- 
lebih lagi kepada mereka yang tidak bersetuju dengan perjuangannya semata- 
mata berasaskan kepada pemahaman sendiri terhadap makna tauhid dan syirik 
tanpa mengambilkira pandangan dan batasan-batasan tertentu yang digariskan 
oleh ulama-ulama lain (Sulayman al-Najdi, 1987). Muhammad dilihat telah 
melakukan pelbagai jenis dan peringkat takfir sama ada takflr secara mutlaq yang 
merujuk kepada kata-kata dan perbuatan mahupun takfir secara mu ’ ayyan yang 
menjurus kepada tubuh badan individu tertentu. Selain itu beliau juga dilihat 
telah melakukan takfir di peringkat individu dan masyarakat malah sampai ke 

peringkat negara. Begitu juga beliau mentaktirkan sesiapa sahaja yang tidak 
sama-sama mentaktirkan mana-mana individu dan masyarakat atau negara yang 
telah ditaklirkan atas alasan mereka tidak mengkatirkan orang yang sudah kafir 
(Sulayman al-Najdi, 1987). Selain itu, Muhammad turut disebut mentakfirkan 
individu yang telah mati selain daripada mereka yang masih hidup (Ahmad Zayn 
2001). Situasi ini menunjukkan seolah-olah beliau dan pengikut-pengikutnya 
sahaja yang masih kekal dalam agama Islam, memahami konsep tauhid dan 
melaksanakan tuntutan-tuntutannya. 

Hukuman kafir yang dikenakan kepada individu atau masyarakat tertentu 
melahirkan implikasi halal darah dan harus membunuh mereka yang dihukum 
kalir. Dalam konteks ini, Muhammad bukan sahaja dikaitkan dengan isu 
takfir malah dikaitkan juga dengan isu menghalalkan darah dan pembunuhan 
mereka yang masih Islam pada pandangan majoriti ulama Islam. Kedua-dua 
isu ini bukan sahaja direkodkan oleh pihak musuh dan sebilangan ulama yang 
bersetuju dengan gerakannya malah ia turut disebut oleh Muhammad sendiri. 
Beliau menyatakan bahawa antara perkara yang ditentang oleh para ulama yang 
sama pandangan dengannya dalam perkara tauhid dan syirik adalah masalah 
takfir dan memerangi umat Islam yang dianggap kafir. Beliau pelik dengan 
sebilangan ulama ini dan mencari alasan kenapa mereka tidak merestuinya dalam 
masalah takfir dan pembunuhan orang yang kafir sedangkan mereka sama-sama 
berpandangan perlu menyeru manusia kepada tauhid (Abd ‘Aziz 1989). 

Kaitan Muhammad dengan isu takfir ini dikemukakan oleh kebanyakan 
ulama yang hidup pada zamannya sama ada ulama yang bermazhab Hanbali 
yang menggunakan pendekatan al-athariyyah dalam memahami akidah Islam 
atau ulama tiga mazhab lain yang menggunakan pendekatan ahl al-kalam 
al-sunni menerusi aliran al-Asya’irah dan al-Maturidiyyah. Antara tokoh 
ulama yang mengaitkan isu ini dengan Muhammad bin c Abd al-Wahhab dan 
pengikutnya ialah Sulayman bin Sahim al-Hanbali (m. 1181H), Muhammad 
Ibn c Afaliq al-Hanbali (1163H), Sulayman bin c Abd al-Wahhab al-Hanbali (m. 
1208), Muhammad bin c Abd Allah Ibn Fayruz al-‘Ahsa’i al-Hanbali (m. 1216H), 
Muhammad bin c Ali al-Fawdi al-Hanbali (m. 1246H), Muhmmad bin c Abd Allah 
bin Hamid al-Hanbali (m. 1290), c Abd Allah bin Muways (m. 1 175H), c Abd Allah 
bin Ahmad bin Sahim (m. 1 175H), c Abd Allah bin Muhammad bin c Abd al-Latif 
al-‘Ahsa’i (gurunya), c Uthman bin Mansur al-Nasiri (m. 1282H), c Uthman bin 
Sanad al-Basri (m. 1250H), Muhammad bin Sulayman al-Kurdi (m. 1194H) 
(gurunya), Marbad bin Alimad al-Tamimi (m. 1171 H), Sayf bin Alimad al- 
c Atiqi (m. 1189H), Soleh bin c Abd Allah al-Sa’igh (m. 1183H), Alimad bin c Ali 
al-Qubbani, c Abd Allah bin Dawud al-Zubayri (m. 1225H), c Alawi bin Alimad 
al-Haddad (m. 1232H), c Umar bin Qasim al-Tunisi, Muhammad bin c Abd 
Allah bin Kiram al-Maghribi (m. 1227H), c Abd al- c Aziz bin c Abd al-Rahman 
bin c Adwan (m. 1179H), Hasan bin c Umar al-Syata (m.l274H), Muhammad 
bin c Ali Syawkani (m. 1250H), Dawud bin Sulayman, Husayn bin Ghinam al- 
Yamani, c Abd Allah bin c Isa bin Muhammad al-San c ani, Muhammad bin Isma c il 
al-San c ani dan sebagainya (Siddiq bin Hasan al-Qannuji 1889). 

Pandangan Tokoh Ulama Tentang Sikap Muhammad Abd 
al-Wahhab dalam Isu Takfir 

Terdapat beberapa contoh pandangan ulama-ulama sezaman dengan Muhammad 
Abd ak-Wahhab yang mengaitkan beliau dengan isu taktir dan menghalalkan 
darah umat Islam. 

Ibn c Afalik berkata ketika menjawab surat Ibn Mu c ammar, 

Lelaki ini (Muhammad Abd al-Wahhab) telah mengkahrkan umat Islam. Demi 
Allah, bahkan dia telah mendustakan rasul-rasul Allah. Dia menghukum syirik 
ke atas mereka dan umat-umat mereka. Atas nama Allah dia (Muhammad Abd 
al-Wahhab) bersumpah bahawa keadaan golongan musyrikin lebih baik dari 
ummat ini. 

(Abd ‘Aziz 1989) 

Ahmad bin c Ali al-Qubbani pula berkata, 

Dia (Muhammad Abd al-Wahhab dan pengikutnya) telah mengkahrkan umat 
ini semuanya dan dia mengkahrkan semua orang yang tidak sepandangan 
dengan kesesatan dan kekufurannya .. semua nabi dan rasul lain akan datang 
bersama ribuan umatnya, tetapi Nabi yang mulia (nabi Muhammad) tiada 
bersamanya melainkan satu bilangan umat yang kecil yang terdiri daripada 
penduduk c Uyaynah sahaja. Adapun umatnya yang lain, semuanya kekal dalam 
neraka bersama-sama golongan kuffar sedangkan mereka banyak melakukan 
ketaatan dan ibadat. 

(Abd ‘Aziz 1989) 

Sulayman Ibn Sahim al-Hanbali pula berkata, 

Sesiapa yang tidak setuju dengan pandangannya (Muhammad bin Abd al- 
Wahhab) pada setiap apa yang ia tuturkan dan tidak naik saksi atas kebenarannya, 
dia (Muhammad Abd al-Wahhab) pasti akan menghukum kuturnya. Manakala 
sesiapa yang setuju dengan setiap pandangannya, dia akan berkata, kamu adalah 
muwahhid sekalipun dia di kalangan orang yang fasik. 

(Abd ‘Aziz 1989) 

c Uthman bin Mansur al-Hanbali al-Najdi pula berkata, 

Allah telah menguji penduduk Najd begitu juga penduduk semenanjung tanah Arab 
dengankeluarnyaseorangyangmelakukantakfirumatinisamaadakeatasorangawam 
ataupunulamadenganalasanrapuhyangsamasekalitidakdibenarkanolehAllahs.w.t. 
Lelakiini((MuhammadAbdal-Wahhab)telahmenjadikanketaatankepadanyasebagai 
rukun yang keenan daripada rukun Islam. 

(Abd ‘Aziz 1989) 

Sulayman bin c Abd Wahhab al-Hanbali saudara Muhammad bin c Abd al- 
Wahhab pula berkata, 

Berapakah rukun Islam di sisimu wahai Muhammad bin c Abd al-Wahhab. 
Dia (Muhammad bin c Abd al-Wahhab) menjawab, lima. Syaykh Sulayman 
menambah, tetapi kamu menjadikannya enam. Rukun keenam ialah, sesiapa 
yang tidak mengikut kamu maka dia bukan Islam. Inilah mkun Islam keenam 
di sisi mu. 

(al-Dahlan 2001) 

Alawi bin Ahmad al-Haddad al-Hadrami pula berkata, 

Apabila seseorang mahu masuk ke dalam agamanya (Muhammad bin c Abd al- 
Wahhab), dia akan berkata kepadanya, “Hendaklah kamu naik saksi bahawa 
kamu sebelum ini adalah katlr, begitu juga ibu dan bapamu semuanya mati 
dalam kufur dan naik saksilah bahawa si fulan bin si fulan adalah kafir. Jika 
diungkapkan begitu maka dia akan diterima dan jika tidak dia akan dibunuh .... 
Wahai al-Najdi bagaimana kamu masih lagi tidak cukup mentakfirkan mereka 
yang masih hidup sebagai musyrikin, sehingga kamu kenakan hukum yang sama 
ke atas orang muslimin yang telah lama meninggal dan kamu kata mereka 
adalah orang yang sesat dan menyesatkan. Sampai ke peringkat kamu tentukan 
hukum kufur kepada individu-individu tertentu di kalangan tokoh-tokoh ulama 
yang muhaqqiqin dan imam-imam yang solihin. 

(Abd ‘Aziz 165) 

Menerusi surat yang dikirim kepada Muhammad bin c Abd al-Wahhab, 
gurunya Muhammad bin Sulayman al-Kurdi berkata, 

Wahai Ibn c Abd al-Wahhab, sesungguhnya aku menasihati mu kerana Allah 
s.w.t. agar engkau menahan lidahmu dari mentakhrkan umat Islam. Jika 
kamu mendengar dari seseorang yang meminta tolong beriktikad bahawa yang 
diminta tolong berkuasa memberi bekas selain dari Allah maka hendaklah 
kamu mengajarnya (perkara yang sebenar). Jelaskan kepadanya dalil-dalil yang 
menunjukkan bahawa selain dari Allah tidak boleh memberi bekas. Sekiranya 
dia ingkar, maka hendaklah kamu takhrkan dia sahaja. Tiada jalan bagi mu 
mentakhrkan seluruh umat Islam. Nisbah kekufuran kepada mereka yang lari 
dari jalanan jumhur lebih hampir berbanding dengan nrereka yang menuruti 
jalan Islam. 

(Alimad Zayn al-Dahlan 2001, 55) 

Keseluruhan kata-kata di atas adalah kata-kata ulama yang tidak merestui 
dakwah yang diperjuangkan oleh Muhammad bin c Abd al-Wahhab. Namun 
terdapat juga sebilangan ulama yang merestui perjuangannya yang pada pendapat 
mereka Muhammad cuba menyem kepada pemikiran Islam tulen yang pernah 
diperjuangkan oleh Ibn Taymiyyah pada kumn ke-8 H. Sebagai contoh, al- 
Syawkani (t.th.) yang menyatakan, 

Akan tetapi kumpulan ini berpandangan sesiapa yang tidak tunduk kepada Raja 
Najd, tidak melaksanakan perintahnya adalah orang yang terkeluar daripada 
Islam. 

Siddiq (1989) merakamkan celaan Mansur al-Khazami kepada Muhammad 
bin dan kumpulannya dalam dua perkara iaitu takfir umat Islam semata-mata 
berasaskan tanggapan yang tidak benar dan sanggup membunuh tanpa ada hujah 
dan bukti yang jelas. Selain itu, beliau tumt merakamkan kritikan Daud bin 
Sulayman, Husayn bin Ghinam al-Yamani, c Abd Allah bin c Isa bin Muhammad 
al-San c ani menemsi karyanya yang berjudul al-Sayfal-Hindi Fi Ibanah al-Tariqah 
al-Syaykli al-Najdi ke atas Muhammad bin c Abd al-Wahhab dalam perkara takfir 
dan menghalalkan darah umat Islam. Tumt dijelaskan bahawa pada tahun 1170 
H pengarang al-Subul al-Salam Syaykli Muhammad bin Isma c il al-San c ani 
menarik semula pujian-pujian kepada Muhammad dan berlepas diri daripada 
dikaitkan dengan beliau setelah sikap sebenarnya diketahui melalui al-Syaykh 
Marbad bin Ahmad al-Tamimi iaitu murid kepada Muhammad. 

Penelitian Penafian Muhammad bin c Abd al-Wahhab 
Terhadap Kaitannya dengan Isu Takfir 

Walau bagaimanapun, Muhammad menaiikan tuduhan perbuatan takfir dan 
menghalalkan darah umat Islam yang dikaitkan dengannya. Penafian ini 
dapat dilihat daripada beberapa pucuk surat yang diutuskan kepada individu 
dan masyarakat tertentu pada zamannya. Menerusi surat yang dikirim kepada 
Muhammad bin c Ayd seorang penguasa Tharmada’, beliau menahkan melakukan 
taklir ke atas mana-mana orang jahil yang belum memperoleh penjelasan 
lengkap terhadap perbuatan syirik yang dilakukan. Menerusi surat yang dikirim 
kepada penduduk al-Qasim pula, beliau menafikan kata-kata yang dikaitkan 
dengannya bahawa umat Islam selama 600 tahun sebelumnya hidup tanpa 
agama, mentakfirkan orang yang bertawassul dengan orang soleh, mentakfirkan 
al-Busayri dan orang yang bersumpah atas nama selain Allah. Menerusi suratnya 
kepada Tuwayjari pula, beliau menjelaskan keyakinannya terhadap keislaman 
seseorang yang masih mengamalkan tuntutan tauhid dan berlepas diri dari syirik 
dan ahlinya walau di mana sahaja dia berada. Menerusi surat ini juga beliau 
menjelaskan bahawa takfir yang dilakukan hanya ditujukan kepada golongan 
yang melakukan syirik pada uluhiyyah Allah setelah kebatilan syirik dijelaskan 
dan dapat difahami (Abd ‘Aziz 1989; c Abd al-Rahman 1995). Menerusi surat 
kepada penduduk Riyad dan Manfuhah pula, beliau menegaskan bahawa 
beliau hanya mcntaklirkan golongan kafir dan musyrik sahaja dan tidak pernah 
mentakhrkan orang Islam (Abd ‘Aziz 1989). 

Surat-surat ini secara tidak langsung memperlihatkan sikapnya yang tidak 
bersetuju dikaitkan dengan isu takfir dan melihatnya sebagai satu pembohongan 
yang tidak mempunyai sandaran. Namun, beberapa kenyataan Muhamaad yang 
sedia terakam dalam karya-karya dan surat-surat tulisannya bahawa dia hanya 
mengkafirkan golongan kafir dan musyrik, berdoa kepada selain Allah adalah 
kafir kerana doa itu adalah ibadat, wajib mentakhrkan golongan kafir dan sesiapa 
yang tidak mentakhrkan golongan ini akan menjadi kafir dapat memperlihatkan 
kewajaran isu ini dikaitkan dengan beliau. Justeru, jika diperhatikan Kasyf al- 
Syubaliat yang disusun untuk menjawab persoalan-persoalan yang menjadi 
perselisihan antara beliau dengan ulama lain, sering kali lafaz musyrikin 
digunakan untuk dinijuk kepada lawannya manakala kumpulannya pula dimjuk 
dengan istilah muwahhidun (Muhammad 1999). 

Kaitan ini dapat dikuatkan lagi menerusi pandangan beliau yang melihat 
orang-orang musyrikin Mekah dahulu lebih baik dan lebih memahami erti tauhid 
daripada musuh-musuhnya yang secara keseluruhannya adalah para ulama yang 
tidak merestui dakwahnya. Pada pandangan Muhammad, musuh-musuhnya 
lebih kufur daripada muysrikin Mekah. Ini kerana golongan musyrikin Mekah 
hanya bergantung dan memohon hajat kepada selain Allah ketika aman sahaja 
manakala musuh-musuhnya bukan sahaja memohon hajat kepada selain Allah 
ketika senang malah ia dilakukan juga dalam suasana getir (Muhammad 1999). 

